Subject: FW: Keskmise töötajate arvu avalikustamine aastaarunde lisas tööjõurendiga tegeleva ettevõtte korral
From: "Info - RAM" <[email-masked]>
To: "Info - RAM" <[email-masked]>
Date: Wed, 14 Jan 2026 11:55:57 +0200

From: Gerri-Lys Kalmus <[email-masked]
<mailto:[email-masked]> >
Sent: Tuesday, January 6, 2026 10:32 AM
To: Guido Viik - RAM <[email-masked] <mailto:[email-masked]> >
Subject: Keskmise töötajate arvu avalikustamine aastaarunde lisas
tööjõurendiga tegeleva ettevõtte korral

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Sain Teie kontaktandmed Audiitorkogust Angelika Ruubeli käest, kes suunas
mind seoses raamatupidamise seaduse ja aastaaruande lisades avalikustatav
info tõlgendamise osas Teie poole.

Nimelt on meil kliendiga tekkinud arutelu selle üle, kas ettevõttel lasub
auditi- või ülevaatuse kohustus. Tegemist on tööjõurendiga tegeleva
ettevõttega, kus keskmine töötajate arv detsembri lõpu seisuga ületab 180
töötajat. Nendest 180 töötajast on vaid 2 ettevõtte enda töötajad.
Lepinguliselt on 2 töötajat tähtajatu töölepinguga (enda töötajad) ja kõik
ülejäänud tähtajalise töölepinguga (kõik välja renidtavad töötajad).
Aastaaruande lisas „Tööjõukulu“ on kajastanud klient vaid nende 2 töötaja
arvu ja tööjõukulud ehk neid, keda välja ei rendita.

Ülejäänud 178 töötaja tööjõukulu kajastab klient aastaaruandes lisas
„Kaubad, toore, materjal ja teenused“, kuna tegemist ei ole ettevõtte enda
töötajatega, vaid välja renditava renditööjõuga.

Audiitortegevuse seaduse par 91 ja par 92 määrab auditi ja ülevaatuse
kohustuse vastavalt raamatupidamise aastaaruandes toodud aruandeaasta
näitajatest.

RPS § 21. Raamatupidamise aastaaruande lisad

(1) Raamatupidamise aastaaruande lisades on raamatupidamiskohustuslane
kohustatud avalikustama:

  5) töötajatele aruandeaastal arvestatud tasu üldsumma ja keskmise
töötajate arvu maksukorralduse seaduse §251 lõikes 4 nimetatud töötamise
liikide kaupa;

Maksukorralduse seaduse §251lg 4

(4) Töötamise registrisse kantakse andmed järgmiste töötamise liikide ja
füüsiliste isikute kohta, kelle töötamisel tekib maksukohustus Eestis:
 1) töölepingu alusel töötav isik;
 2) võlaõigusliku lepingu alusel teenust osutav isik, välja arvatud
füüsilisest isikust ettevõtja;
 3) juriidilise isiku juhtimis- või kontrollorgani liige;
 4) ametnik ja töötaja avaliku teenistuse seaduse § 7 tähenduses;
 5) Riigikogu liige;
 6) Vabariigi President;
 7) Vabariigi Valitsuse liige;
 8) kohtunik;
 9) õiguskantsler;
 10) riigikontrolör;
 11) riiklik lepitaja;
 12) kohaliku omavalitsuse üksuse volikogu liige;
 13) valla- või linnavalitsuse liige;
 14) osavalla- või linnaosavanem;
 15) [kehtetu -  <https://www.riigiteataja.ee/akt/123032017001> RT I,
23.03.2017, 1 - jõust. 01.04.2017]
 16) pikaajalisse välislähetusse saadetud ametnikuga kaasas olev
mittetöötav abikaasa, kellele makstakse abikaasatasu avaliku teenistuse
seaduse § 46 alusel, või välisteenistujaga või pikaajalises lähetuses
Eesti Vabariigi välisesinduses töötava haldusteenistujaga kaasas olev
mittetöötav abikaasa, kellele makstakse abikaasatasu välisteenistuse
seaduse § 67 alusel.

Maksukorraldus seaduse alusel justkui peaks lisas kajastama 180 töötajat,
kuid kui tegemist ei ole ettevõtte enda töötajate tööjõukuluga vaid
otseselt põhitegevuse (müügitegevuse) eesmärgil ostetud kuluga, siis
kuidas peaks antud olukorras seadust tõlgendama?

Ehk kui aastaaruande lisas kajastub 2 töötajat, siis auditi kohustust ei
teki. Kui aga peab lisas kajastama 180 töötajat, siis tekib auditi
kohustus.

Sellest tulenevalt tekkis küsimus, et kas auditi või ülevaatuse kohustuse
määramisel tuleks lähtuda ettevõtte enda töötajate arvust (2) või tööjõu
koguarvust (180)? Kui tuleb lähtuda tööjõu koguarvust, siis kuidas
sellisel juhul oleks aastaaruandes kõige korrektsem infot avalikustada -
kasumiaruandes rida tööjõukulud ei lähe sellisel juhul kokku lisas
kjastatud informatsiooniga.

Sobivusel võime ka kõne teha.

Ette tänades!

Parimate soovidega,

Gerri-Lys Kalmus

Vandeaudiitor 658

Audit & Review OÜ

Tegevusluba 295

Tel: +372 56 669 388

E-post:  <mailto:[email-masked]> [email-masked]